Zagreb, 15. prosinca 2017.

**BILJEŠKA**

**sa sjednice Vijeća Zajednice proizvođača**

**i veletrgovaca dodacima prehrani HGK**

Datum održavanja: 13. prosinca 2017.

Vrijeme početka: 09.00 sati

Vrijeme završetka: 11:40 sati

**Nazočni:**

Andrija Polić

Kemal Kremić

Vesna Todorić-Kovačević

Stjepan Kolednjak

Katarina Jelavić

Ita Juroš

Valentina Šimić

**Opravdano odsutni:**

Tomislav Lalić

Zlata Pešo

**Dnevni red:**

1. Status procedure prijave nesukladnosti
2. Razrada aktivnosti predloženog plana rada Zajednice za 2018.
3. Prijedlog kategorizacije članica u Zajednici
4. Razno.

Ad.1.

Sukladno proceduri prijave nesukladnosti, Vijeće je razmatralo prijavu nesukladnosti za proizvod EuroVita Beta Glucan 1,3/1,6 u kapsulama, vezano za navođenje svojstava terapije i liječenja bolesti te navođenja neodobrenih zdravstvenih tvrdnji. Vijeće je jednoglasno donijelo odluku o pozivanju subjekta da u roku od 30 dana ispravi nesukladnosti i o tome izvijesti Vijeće.

Ad.2.

Vođena je rasprava o aktivnostima Zajednice u 2018. te su doneseni sljedeći zaključci:

* u sklopu održavanja sjednice Zajednice, koja se planira za ožujak 2018., održat će se panel rasprava na koju će biti pozvani predstavnici farmaceutskih i liječničkih udruženja.
* Vijeće će uz pomoć stručne službe HGK pripremiti popis farmaceutskih i liječničkih (prvenstveno opća praksa) stručnih skupova koji će se održati u 2018. Na odabranim skupovima prijavit će se predavanja vezano za dodatke prehrani. Predlaže se da se za održavanje predavanja angažira vanjski stručnjak (članovi Vijeća dat će svoje prijedloge).
* Razmotrit će se uključivanje Zajednice u rad odgovarajućih udruženja na europskoj razini.

Ad. 3.

Vođena je rasprava o prijedlogu kategorizacije članica Zajednice na proizvođače, distributere i uvoznike, u cilju boljeg pozicioniranja proizvođača dodataka prehrani pri prijavama na strukturne fondove. Dogovoreno je da će se rasprava o ovoj temi nastaviti na sljedećim sjednicama Vijeća, nakon prikupljanja informacija potrebnih za donošenje konačne odluke Vijeća.

Ad.4.

Razmotrit će se potreba donošenja Etičkog kodeksa Zajednice, o čemu će konačna odluka biti donesena na sljedećoj sjednici Vijeća.

|  |  |
| --- | --- |
| Bilješku sastavile: |  |
| Valentina Šimić, v.r. Ita Juroš, v.r. |  |